சஞ்சய் தினா பாட்டீல்

சஞ்சய் தினா பாட்டீல் (Sanjay Dina Patil) இந்தியாவின் மகாராட்டிர மாநிலத்தைச் சேர்ந்த ஓர் அரசியல்வாதியாவார். 1969ஆம் ஆண்டு சனவரி  மாதம் 16ஆம் தேதியன்று பிறந்தார். 2004ஆம் ஆண்டு நடைபெற்ற தேர்தலில் பாண்டுப்பு  தொகுதியிலிருந்து மகாராட்டிரா மாநில சட்டமன்றத்திற்கு தேர்ந்தெடுக்கப்பட்டார். 2009ஆம் ஆண்டு நடைபெற்ற மக்களவைத் தேர்தலில் இந்தியாவின் மகாராட்டிர மாநிலத்தின் மும்பை வடகிழக்கு தொகுதியிலிருந்து 15ஆவது மக்களவைக்கு தேசியவாத காங்கிரசு கட்சி வேட்பாளராக தேர்ந்தெடுக்கப்பட்டார்.A new seat, a larger arena and a bigger challenge, Expressindia   2014 ஆம் ஆண்டு இதே இடத்திற்கான மறுதேர்தலில் சஞ்சய் தினா பாட்டீல்  தோல்வியடைந்தார். இவருக்குப் பிறகு இந்திய பாரதிய சனதா கட்சியின் கிரித் சோமையா வெற்றி பெற்றார்.

சஞ்சய் தினா பாட்டீல் 2019ஆம் ஆண்டு அக்டோபர் மாதம் 4ஆம் தேதியன்று  சிவசேனா கட்சியில்  சேர்ந்தார்.

இவரின் தந்தை தினா பாமா பாட்டீல் 1985ஆம் ஆண்டு முலுந்த் சட்டமன்றத் தொகுதியில் சட்டமன்ற உறுப்பினராக இருந்தார். தினா(நாத்) பாட்டீல் 1978 மற்றும் 1990 ஆம் ஆண்டுகளில் காங்கிரசு வேட்பாளராக பாண்டுப்பில் இருந்து சட்டமன்ற தேர்தலில் போட்டியிட்டு தோல்வியடைந்தார்.

பதவிகள்
 2004: மகாராட்டிரா சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார்
 2009: 15ஆவது மக்களவைக்கு தேர்ந்தெடுக்கப்பட்டார், மும்பை வடகிழக்கு. 
 2024: 18ஆவது மக்களவைக்கு தேர்ந்தெடுக்கப்பட்டார், மும்பை வடகிழக்கு.

மேற்கோள்கள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
பகுப்பு:சிவ சேனா அரசியல்வாதிகள்
பகுப்பு:மும்பையைச் சேர்ந்தவர்கள்
பகுப்பு:இந்திய அரசியல்வாதிகள்